ຄົນອາເມຣິກັນ ທີ່ໂຕນໜີ ຈາກກຸ່ມລັດອິສລາມ ກ່າວວ່າ ລາວໄດ້ຕັດສິນໃຈຜິດ
ຄົນອາເມຣິກັນ ທີ່ໄດ້ໂຕນໜີ ຈາກກຸ່ມລັດອິສລາມ ຍອມຮັບວ່າ ລາວໄດ້ຕັດສິນໃຈຜິດພາດ ທີ່ເດີນທາງໄປຮ່ວມ ກັບກຸ່ມລັດອິສລາມ.
ຄົນອາເມຣິກັນຜູ້ນຶ່ງທີ່ກ່າວວ່າ ລາວໄດ້ໂຕນໜີຈາກກຸ່ມລັດອິສ ລາມຍອມຮັບວ່າລາວໄດ້ຄິດຜິດເວລາລາວຕັດສິນໃຈໄປຮ່ວມ ກັບກຸ່ມຫົວຮຸນແຮງດັ່ງກ່າວໃນພາກຕາເວັນອອກກາງ ທ້າວ Mohamad Jamal Khweis ກ່າວໃນການໃຫ້ສຳພາດ ຢູ່ທີ່ເຂດ Kurdistan ຂອງອີຣັກວ່າລາວໄດ້ຕັດສິນໃຈຜິດທີ່ໄດ້ ເດີນທາງໄປເມືອງ Mosul ກັບແມ່ຍິງຄົນນຶ່ງລາວໄດ້ຄິດຜິດໄປ ແລ້ວ ທ້າວ Khweis ອາຍຸ 26 ປີ ໄດ້ເຂົ້າມອບຕົວຕໍ່ພວກນັກລົບ Pe- shmerga ຂອງຊາວເຄີດ ໃກ້ກັບເມືອງ Sinja ໃນພາກເໜືອອີ ຣັກ ໃນອາທິດນີ້ ແລະຜູ້ກ່ຽວໄດ້ຖືກກຳລັງຊາວເຄີດຄວບຄຸມຕົວໄວ້ຕັ້ງແຕ່ວັນຈັນແລ້ວນີ້ ເປັນຕົ້ນມາ ທ້າວ Khweis ເກີດຢູ່ທີ່ສະຫະລັດແລະເຕີບໃຫຍ່ຂຶ້ນມາໃນເຂດຊານເມືອງຂອງນະຄອນ ຫຼວງວໍຊິງຕັນ ໄດ້ຖືກສຳພາດໂດຍໂທລະພາບຊ່ອງ 24 ຂອງຊາວເຄີດຢູ່ທີ່ເມືອງ Irbil ໃນ ພາກເໜືອຂອງປະເທດອີຣັກ ທ້າວ Khweis ໄດ້ເວົ້າພາສາອັງກິດ ໃນລະຫວ່າງການໃຫ້ສຳພາດ ຊຶ່ງໄດ້ຖືກຕັດລົງ ໃຫ້ເຫລືອຢູ່ 16 ນາທີ ທີ່ບໍ່ໄດ້ກ່າວເຖິງການສູ້ລົບ ຫຼືຄວາມຮຸນແຮງໃດໆ ແຕ່ໄດ້ເປີດເຜີີຍໃຫ້ ຮູຸ້ກ່ຽວກັບພື້ນຖານ ຂອງຊາຍໜຸ່ມຄົນນີ້ ແລະການເດີນທາງຂອງຜູ້ກ່ຽວ ທີ່ໄດ້ເລີ້ມມາແຕ່ ເດືອນທັນວາ ເວລາລາວອອກເດີນທາງ ໄປຮ່ວມກຸ່ມຫົວຮຸນແຮງຈັດດັງກ່າວ ການໃຫ້ສຳພາດສະແດງໃຫ້ເຫັນວ່າ ໜຸ່ມນ້ອຍທີ່ມີໜວດເຄົາໃນຊຸດສົ້ງສີກາກີແລະເສື້ອ ແຂນສັ້ນ ຄໍມົນ ສີຂີ້ເທົ່າອອກຟ້າ ຄົນນີ້ ໄດ້ເວົ້າຈາໂອ້ລົມແບບງຽບໆ ແລະບາງຄັ້ງກໍຍິ້ມ ຫົວ ການໃຫ້ສຳພາດສະແດງໃຫ້ເຫັນວ່າ ໜຸ່ມນ້ອຍທີ່ມີໜວດເຄົາໃນຊຸດສົ້ງສີກາກີແລະເສື້ອ ແຂນສັ້ນ ຄໍມົນ ສີຂີ້ເທົ່າອອກຟ້າ ຄົນນີ້ ໄດ້ເວົ້າຈາໂອ້ລົມແບບງຽບໆ ແລະບາງຄັ້ງກໍຍິ້ມ ຫົວ ທ້າວ Khweis ກ່າວວ່າ ລາວຮຽນກ່ຽວກັບຂະບວນການຍຸຕິທຳທາງອາຍາຢູ່ທີ່ມະຫາວິທະ ຍາໄລ ແຕ່ບໍ່ໄດ້ບອກໃຫ້ຮູ້ວ່າຢູ່ໃສ ພໍ່ແມ່ຂອງລາວທີ່ເປັນຊາວປາແລສໄຕນ໌ໄດ້ທຳມາຫາ ກິນຢູ່ທີ່ເມືອງ Alexandria ໃນລັດເວີຈີເນຍ ໜຸ່ມນ້ອຍຄົນນີ້ ຍັງໄດ້ໄປວັດອິສລາມ ແຕ່ບໍ່ ແມ່ນເລື້ອຍໆ ແລະໃນການໃຫ້ສຳພາດນັ້ນ ບໍ່ໄດ້ສະແດງໃຫ້ເຫັນວ່າ ແມ່ນຫຍັງໄດ້ດົນໃຈ ໃຫ້ຜູ້ກ່ຽວອອກເດີນທາງໄປຮ່ວມກຸ່ມຫົວຮຸນແຮງຈັດດັ່ງກ່າວ